cyanic-selkie/wikianc huggingface dataset:
Dotor Ci
Acompaniores
La majoria de la acompaniores es femes joven e bela. An tal, la ecipo per la serie clasica ia manteni un tabu contra cualce envolve romantica. Esta tabu ia es controversa rompeda en la filma televisal de 1996, cuando la Dotor Oto ia besa sua acompanior Grace Holloway. La serie nova jua con esta idea, implicante ce alga acompaniores ama vera la Dotor.
Enemis
Cuando Sydney Newman ia comanda la crea de la serie, el no ia vole continua la clixe de la monstro con oios protendente. An tal, monstros ia es un parte esensal de Dotor Ci cuasi de la comensa, e los ia es popular.
Daleces
De tota monstros e viles, la daleces es los ci ia fisa la plu firma Dotor Ci en la imajina publica. Los ia es la monstros prima de la serie, mutadas ensircada en macinas blindada como tances con voses metalin. Los crede ce los es superior de cada otra viventes, e los vole mata constante estas. Tra un tempo longa en la serie nova, lo ia pare ce los ia destrui an la Barones de Tempo en un gera enorme.
En la nara, la daleces ia es creada par Davros, un siensiste vil. En realia, los ia es creada par la scrivor Terry Nation (como un alegoria per la nazisme) e desinior Raymond Cusick. On ia descrive los como "vasos de peper malvolente".
Siberomes
La siberomes ia es orijinal un spesie de umanines vivente sur la planeta jemelo de la Tera. Los ia implanta sempre plu partes artifis en sua corpos, e ia deveni final fria lojical e calculante. La serie nova ia introdui un otra varia de siberomes, creada en un universo paralel par transplanta serebros de umanas en corpos metal.
Apia
La rejion urban de Apia ave un 36 735 abitores (seguente la conta de 2006) e es jeneral nomida la "Site de Apia". La fronteras jeografial de la area urban de Apia es xef la vileta Letogo e la rejion nova industrida nomida Vaitele.
Dotor Ci
La Mestre
La Mestre es un otra Baron de Tempo, e la arcenemi de la Dotor. Imajinada como un Profesor Moriarty per la Sherlock Holmes de la Dotor, la carater ia apare prima en 1971. Como lo de la Dotor, la rol de la Mestre ia es prendeda par atores diversa tra la anios, incluinte un fem.
Cultur solutrean
Trovas de restas de animales inclui cavalos, renos, mamutes, leones de cava, rinoseros, ursos, e uros. Descovres ia ance aveni en la cavas de Les Eyzies e Laugerie Haute en Frans e la Creswell Crags en England. La cultur ia aveni prima en Espania, e desapare de la arcivos de arceolojia sirca 15,000 aec.
Apia
Istoria
Apia ia es orijinal un vileta peti (con 304 abitores en 1800, de cual la capital de la pais ia prende sua nom. La vileta Apia esiste ancora en la capital moderna plu grande, cual ia crese per deveni un rejion urban estendosa con multe viletas. Como cada otra loca abitada en la pais, la vileta Apia ave sua propre xefes (matai) e jenealojia e salutas costumal (fa'alupega).
Dotor Ci
Musica
Dotor Ci ia es la serie televisal prima en la mundo con un musica de titulo realida sola par metodos eletronical. La musica ia es composada par Ron Grainer, e orijinal realida par Delia Derbyshire de la Laboreria Radiofonial de la BBC. Derbyshire ia construi gradal la sona par suprapone e filtri bandas siclinte de notas. On ia usa esta varia, con editas minor, asta la fini de saison 17 (1980).
Cultur solutrean
Alga teorias ia formi sur la idea ce la solutreanes ia viaja ultra la mar Atlantica a la costa este de America Norde, par segue la jelo cual esiste plu sude alora ca aora en un modo simil a lo de la Inuit moderne. Esta idea ia es intendeda per esplica la comensa (parente subita) de la punto Clovis de la americanes orijinal, cual ave similes con la puntos solutrean, e la esiste de la aplogrupo de y ADN R1 e de mt ADN X2, ambos comun en Europa ma no en Asia este. La acorda entre spesialistes sujeste ce esta teoria no pote es suportada: La crusi de la Atlantica alora ta es cuasi nonposible, e la esplica no es nesesada pos la descovre de tipos simil en Sibir, cual pote es un parte de la popla cual ariva en America Norde de la ueste par Beringia.
Dotor Ci
Musica
A pos, Peter Howell ia prepara un varia plu moderna e dinamical, cual on ia usa asta 1985. Esta ia es cambiada per un varia plu simple par Dominic Glynn per saison 23 (1986), e Keff McCulloch ia prepara la varia usada per la Dotor Sete (asta 1989). En la serie nova, la musica de titulo (como ance la musica interna) ia es furnida par Murray Gold asta la fini de 2017; aora lo es creada par Segun Akinola. Ma la melodia fundal es ancora lo cual Grainer ia composa en 1963.
Episodios
Dotor Ci ia dura orijinal tra 26 "saisones" (= aprosima corespondente a anios) de 23 novembre 1963 asta 6 desembre 1989. En acel serie clasica, cada episodio semanal ia es un parte de un "nara" plu longa — usual con cuatro o ses episodios en la anios temprana, e con tre o cuatro episodios en la anios plu tarda. De tempo a tempo la naras en un saison ia es relatada, como en la xerca per la Clave de Tempo en saison 16.
Apia
Istoria
La capital moderna Apia ia es fundida en la desenio de 1850 e es la capital ofisial de Samoa de pos 1959.
Dotor Ci
Episodios
On ia intende ce la program es instruinte e conveninte per familias en la sera temprana de un saturdi. A la comensa, on ia alterna naras en la pasada (per instrui la istoria) e naras en la futur o en la spasio (per instrui la siensa). Un de la tre acompaniores orijinal de la Dotor ia es un ensenior de istoria; un otra ia es un ensenior de siensa.
An tal, la naras siensal ia comensa domina la serie, e, pos 1967, on ia sesa produi naras istorial, car estas no ia es gustada par la ecipo de produi. La serie ia loca ancora alga naras en la pasada, ma estas ia es sempre siensal, con la sola eseta de "Orcidea Negra" locada en la Rena Unida en la desenio 1920.
Scanse
Un scanse es un fortres peti, como un muron de tera, comun poneda como un monton como un loca defendeda per artileria. La nom es de la parola nederlandes schans, la deutx Schanze, e la engles sconce, de la franses esconce e ultima de latina absconsus - un loca ascondeda o protejeda. Los ia es usada xef en Europa norde de la eda medieval asta la sentenio 19. Estas ia es comun en la Gera Interna Engles, e la restas de un tal strutur pote es videda a la Fort Royal Hill ("Colina de Fortres Real") en Worcester, England. En la Gera per Autonomia Nederlandes en la Gera de Otodes Anios, la scanses ia es comun usada per defende locas stratejial, ma ia es ance usada en asejas e ensircas. Alga plu scanse cuasi intata resta en Nederland. La Zaanse Schans ("Scanse de la Zaan"), un de locas popular per turistes en Nederland, ia deriva sua nom de sua funsiona orijinal como un scanse. Scanses ia ave un rol major en la Revolui Serbsce, contra la superioria en cuantia de la armada turces.
Dotor Ci
Episodios
La forma ia cambia con la revive en 2005: cada serie conteni aora entre des e des-tre episodios. Un episodio spesial e plu longa es difusada en la Dia de Natal o (en 2019) la Dia de Anio Nova. Cada saison inclui du spesies de naras — naras autonom, e naras de du episodios — e un arco laxe de nara cual completi se en la episodio final. Comensante con la episodio spesial "Planeta de mores" en 2009, on filma la serie en la moda 1080p e difusa lo en defini alta. De 2018, la episodios usa la proportio de aspeta 2:1.
Episodios mancante
Entre prosima 1964 e 1974, on ia destrui o vacui multe bandas plu vea cual ia es retenida en la bibliotecas diversa de la BBC. Estas ia inclui multe episodios vea de Dotor Ci, conteninte la tre Dotores prima. On ia susede aora regania cada episodio de pos la move a la televisa colorosa (a la comensa de la Dotor Tre), ma algas es sin color. 253 episodios produida en la ses anios prima de la program no esiste plu en la arcivos de la BBC. On dise ce cuasi cada episodio ia esiste en 1972, e ce on ia sesa vacui bandas ja en 1978.
Alga episodios ia reveni a la BBC de la arcivos de otra paises ci ia compra copias per difusa, o de individuas privata ci ia oteni los en modos diversa. On ia regania ance caxetas video con rejistras de la difusas mesma, e estraes corta cual on ia mostra en otra programes. On ave a la min la sona de cada episodio mancante, reganiada de vidores ci ia rejistra la episodios sur bandas de sona. Comensante en la temprana de la desenio de 1990, la BBC distribui rejistras de la sona de la episodios mancante; en esta rejistras, la vose de un de la atores survivente gida la escutor tra la partes vidal.
Un de la episodios la plu xercada es la parte cuatro de "La planeta des" (1966), la nara final de la Dotor Prima, car lo fini con la cambia a la Dotor Du. La sola frato de esta cual resta esistente, estra un pico de rejistras silente con cualia estrema debil, es la poca secondos de la rejenera mesma, como mostrada en un jornal televisal per enfantes.
Saison 1 (1963–64)
Dotor 1
Saison 4 (1966–67)
Dotor 2
Saison 7 (1970)
Dotor 3
Saison 12 (1975)
Dotor 4
Saison 16 (1978–79)
La clave de tempo ("The Key to Time"):
Saison 19 (1982)
Dotor 5
Saison 21 (1984)
Dotor 6
Saison 23 (1986)
La litiga de un Baron de Tempo ("The Trial of a Time Lord"):
Saison 24 (1987)
Dotor 7
Anios de pausa (1990–2004)
Dotor 8 Dotores 9 alternativa
Serie 1 / Saison 27 (2005)
Dotor 9
Serie 2 / Saison 28 (2006)
Dotor 10
Serie 5 / Saison 31 (2010)
Dotor 11
Serie 8 / Saison 34 (2014)
Dotor 12
Serie 11 / Saison 37 (2018)
Dotor 13
Serie 13 / Saison 39 (2021–22)
La Malflue ("Flux"): Episodios spesial:
Apia
Istoria
La porto ia es la loca de un crise marinal malfamosa, a 15 marto 1889, en cual sete barcones de Deutxland, la SUA e Britan ia refusa sorti de la porto cuando un siclon ia es clar prosiminte, per evita ce la prima ci ta move ta perde sua onora. Tota la barcones ia afonda, estra la cruser brites Calliope, cual ia susede apena sorti de la porto a un milia per ora e ia survive la tempesta. Cuasi 200 persones esuan e deutx ia mori, e ses barcones ia afonda o ia es danada en modo nonreparable.
Samoa ueste ia es renada par Deutxland como Samoa Deutx de 1900 a 1914, con Apia como capital.
En agosto 1914, la Ocupa de Samoa Deutx par un forte misional de Zeland Nova ia comensa. Zeland Nova ia governa alora la isolas como la Teritorio Fidusial de Samoa Deutx de 1920 asta autonomi en 1962.
Cuando la pais ia luta per autonomi en la temprana de la sentenio 20, organizada par la promove Mau nasional, la stradas de Apia ia deveni la sentro de protestas nonviolente do multe samoanes ia es arestada. En lo cual ia deveni nomida "la saturdi negra", un asembla pasosa de Mau en la vila ia provoca la mata de la xef suprema Tupua Tamasese Lealofi 3 par polisiores de Zeland Nova a 28 desembre 1929.
Ernest Hemingway
Ernest Hemingway (1899–1961) ia es un autor american famosa.
El ia nase en Oak Park, Illinois. El ia comensa sua carera como jornaliste e ia viaja tra paises diversa. El ia servi en la du geras mundal e la gera internal de Espania.
Sua scrivedas, en linguaje sobre e simple, nara la severia de vive. El ia gania la premio de Pulitzer en 1953 per sua nara "La vea e la mar" e la premio Nobel per leteratur en 1954.
Triste, el ia fini sua vive par suiside en Idaho, SUA. La presidente de Cuba, Fidel Castro ia dise ce Hemingway ia es un de la autores la plu bon de Cuba. Habano ave un museo de Hemingway.
Lista partal de sua obras:
Blut und Boden
Blut und Boden (elefen: Sangue e Solo) refere a un ideolojia cual foca a la etnicia, fundida a du fatores: la linia de sangue (de un popla) e la teritorio. Lo selebra la relata de un popla con la tera cual lo ocupa e cultiva, e pone un valua grande a la virtuas de la vive campanial.
La prinsipe no ia sola demanda "reveni a la tera" e la readota de "valuas campanial", lo ia susta ce la tera deutx ia es destinada, cisa mistica, a la sangue deutx.
Fernan Gonzalez
Fernando Gonzalez (Fredinandus Gundisalviz, Castel de Lara, c. 910 -Burgos, 970, plu conoseda en la cantas epica e la cronicas posterior como Fernan Gonzalez) ia es conte de Castelia e de Alava (931-944 e 945-970).
Rena (biolojia)
thumb|La sistem de tasonomia de Lineo
En biolojia, un rena es la grado du en altia en la sistem de clasi tasonomial, su domina. Renas es divideda entre grupos plu peti nomida filos, La plu de testos usa un sistem de sinco renas: animales, plantas, fungos, protistas, e moneras. En la SUA, la testos separa moneras entre arceas (o arceobateria) e baterias (o eubateria). Alga modeles separa protistas entre protozones e cromistas. Alga clasis plu resente, fundida sur clasis moderne, ia abandona la terma "rena", e nota ce la renas tradisional no es monofilial, pd no es composada de tota la desendentes de un asendente comun.
Linguas baltica
La linguas baltica es un sufamilia de la familia de linguas indoeuropean. Los es parlada en la rejion a este e sude-este de la Mar Baltica, e en edas antica, ance a sude de acel mar. La plu de la linguas es estinguida, ma du, lietuvisce e latvisce, es ancora vivente.
Linguas baltica ueste:
Linguas baltican este:
(†—lingua estinguida)
Hiparco
Hiparco de Nicea (elinica Ἵππαρχος, s 190 - s 120) ia es un astronomiste, jeografiste e matematiciste elinica. El ia es considerada la padre de trigonometria ma es plu famosa par sua descovre acaso la presede de ecuinotes.
Identia (matematica)
En matematica, un identia es la autentici de du ojetos cual matematical es scriveda diferente, es vera la mesma ojeto. En otra parolas A = B es un identia si A e B defini la mesma funsionas. Esta sinifia ce un identia es un egalia entre du funsionas cual es definida diferente. Pd (a + b)2 =  a2 + 2ab + b2 and cos2(x) + sin2(x) = 1 es identias.
Cosini
Cosini es la arte e la siensa de prepara la comedas.
On pote comensa par crea un article sur un cosini etnico, per esemplo:
O crea un article sur un de esta plantas e animales cual es comun comeda:
Slovianto
Slovianto es un LAI creada en 2010 par Jan van Steenbergen. Es un forma simple de Medjusloviansce (Interslavica), un otra lingua artifisial per parlores de la linguas slavica. Lo ave un gramatica simple, regular, minima, e simil a creoles. Lo no ave jenero, casos, aspetas, poca conjugas e no nocoerentes.
Atacas anticristian (lista)
En esta lista on ave un colie de atacas a cristianes o a cristianisme:
Evolui
Evolui es la cambia de la cualias eritable de poplas biolojial tra jeneras susedente. Esta cualias es espresas de la jenes cual es pasada de un jenitor a sua projenias en reprodui. Cualia diferente tende esiste en cualce popla spesifada como un resulta de muta, recombina jenetica, e otra fontes de varia jenetica. Evolui aveni cuando la prosedes de evolui como eleje natural (incluinte eleje sesal) e vaga jenetica sur esta varia, resultante en alga cualias deveninte plu comun o rara en un popla. Lo es esta prosede de evolui cual ia resulta en la biodiversia a cada nivel de organiza biolojial, incluinte la niveles de spesies, organismes individua, e moleculos.
La teoria siensal de evolui par eleje natural ia es proposada autonom par Charles Darwin e Alfred Russel Wallace en la sentenio 19 media, e ia es presentada con detalias en la libro On the Origin of Spesies ("sur la orijina de spesies", 1859. Evolui par eleje natural ia es prima mostrada par la oserva ce plu projenia ia es tipal produida ca pote posible survive. Esta es segueda par tre fatos oservable de organismes vivente: 1. cualias varia entre individuas regardante sua morfolojia, fisiolojia, e condui (varia de fenotipo), 2. cualias diferente resulta en un proportio de survive e reprodui (conveni diferente), e 3. cualias pote es pasada de jenera a jenera (erita diferente). Donce, en jeneras susedente, membros de un popla es plu probable reponeda par la projenia de jenitores con cualias favorable cual ia capasi los per survive e reprodui en sua ambiente spesifada. En la sentenio 20 temprana, otra ideas sur evolui ia es refutada en cuando la sintese moderna ia ajusta la teoria de Darwin per conveni con jenetica clasica, cual ia institui evolui ajustante como causada par eleje natural atante sur la varia jenetica como descriveda par Mendel.
Tota vive sur Tera comparti un asendente comun ultima cual ia vive sirca 3.5 a 3.8 bilion anios a ante. La arcivo de fosiles inclui un progresa de la biojenese de grafito temprana, a fosiles de tapetos de microbios, a fosiles de organisme multiselulal. Motifes esistente de biodiversia ia es formida par formis repeteda de spesies nova (spesi), cambias en spesies (anajenese) e la perde de spesies (estingui) tra la istoria de evolui de vive sur Tera. Cualias morfolojial e biocimica es plu simil entre spesies cual comparti un asendente comun plu resente, e pote es usada per reconstrui arbores filojenetica.
Biolojistes de evolui ia continua studia aspetas variosa de evolui par formi e demostra ipoteses e par construi teorias fundida sur evidentias de la campo o laboreria, e sur datos jenerada par la metodos de biolojia matematical e teorial. Sua descovres ia influe no sola la developa de biolojia ma multe otra campos siensal e industrial, incluinte cultiveria, medica, e informatica.
Vide ance la orijinas de la teoria de evolui e Charles Darwin.
Esopo
Esopo (sirca 620 - 564 aec) ia es un naror de fables, cual ia es atribuida a el tra la sentenios, an si sua autoria no es sabeda. La naras es, como un colie, conoseda como la Fables de Esopo. La fables ia es traduida a multe linguas e amirada como lesones de moralia o, a min, de astutia. Multe de la fables inclui animales cual pote parla, solve problemes, e ave jeneral la cualias de umanas. An si lo es probable ce Esopo ia esiste, la detalias de sua vive es nonserta.
Un nara sur sua vive, nomida "la romanse de Esopo", presenta un descrive de Esopo cual ia deveni tradisional. Lo inclui un descrive de lo como un sclavo (probable coreta) cual ia es multe fea e malformida (posible, ma no serta). La referes la  plu alta, incluinte lo par Aristotele, sujeste ce el ia veni de un site en Tracia sur la costa de la Mar Negra. Otras sujeste Frigia, Samos, Sardis, o Lidia.
Aristotele e Herodoto ia sujeste ce lo ia es un sclavo en Samos, e sua mestres ia es prima un om nomida Xanto, e alora un nomida Iadmon. Los ia dise ce Esopo ia es librida a un punto en sua vive, car es ia servi como un avocato per un om rica. Los ia dise ance ce el ia vade a Delfi sur un mision per Re Creso de Lidia, en cuando el ia insulta la sitadanes e ia es condenada per fura de un templo, per cual el ia es lansada de un presipe. Studiantes de la periodo nota ce la datis de esta avenis e la referes en alga de la naras no acorda, e ce la plu (o tota) de la racontas es imajinal.
Ma Esopo ia es multe famosa en Elas antica, e sua fables ia es lodada par multe persones cual nos pote fide. La fables ia es recordada par eruditas como Socrate e Sofocle, e traduida a latina par autores bon conoseda de Roma. Ma serta la fables ia continua es traduida, complicada, e alterada per sentenios, un multe plu ia es simple ajunta a la colie su sua nom.
En la eda medieval, la idea ia es introduida ce Esopo ia es no sola fea, ma ance negra. Multe autores ia crede ce la nom Esopo es un varia de Itiopia, e posible esta es la fonte de la idea. Ance, la lia en la mentes de alga europeanes e americanes entre sclavia e negria probable ance ajunta a la idea. Lo serta es posible ce el ia es negra (la mediteraneo de antica ia es multe multicultural!), ma la lia entre sua nom e Itiopia es falsa.
Un lista de alga de la fables atribuida a Esopo:
Carateres en mitos elinica (lista)
{| class="wikitable"
Dios Olympial
(on ave des-du dios olimpial, en elinica "dodekatheon"
Latina
Hic est index deorum, heroum, aliorumque personarum mythologia Graeca.
Di Olympici
Sunt duodecim dei Olympici, a Graecis Dodekatheon appellati:
Zeno de Elea
Zeno de Elea (490-430 aec) ia es un filosofiste de Elea en Italia sude, e un seguor de Parmenide.
Eda comun
La eda comun es la eda en cual nos vive aora. Lo ia comensa en la anio 1, la anio prima de la sentenio prima.
Cultur Andronovo
La cultur Andronovo es un colie de cultures simil de la eda bronze cual ia flori sirca 2000 a 900 aec en Sibir ueste e la stepe eurasian sentral. Alga arceolojistes prefere nomi lo un orizon o complexa. La cultur Sintaxta (2100 - 1800 aec) ia es incluida en la cultur Andronovo en la pasada, ma es aora videda como sua presedente, ma asetada como un parte de un orizon Andronovo plu vasta.
Eda comun
La terma "eda comun" es usada per evade asosias relijial. A orijina, esta sistem de numeros de anios es cristian: on ia suposa ce la anio prima es la anio de la nase de Jesus, e on ia refere a anios "ante Cristo" e "pos Cristo" (o "Anno Domini" en latina).
La corti aec sinifia "ante la eda comun" (ante Cristo):
La corti ec sinifia "de la eda comun" (pos Cristo):
En situas normal, un numero de anio sin aec o ec indica la eda comun.
Cultur Andronovo
La plu de rexercores asosia la orizon Andronovo con la linguas indoiranian plu temprana, ma lo ia pote coaveni con la area temprana de parlores de linguas uralica a sua partes norde.
Seguente studias jenetical, la cultur Andronovo e la cultur Sintaxta presedente ia es partal derivada de la cultur de vasos cordida, car la proportio de jenetica cual es simil a lo de la cultivores temprana de Europa, como la jenetica de la popla de la cultur de vasos cordida.
La estende jeografial de la cultur es vasta e difisil contornida. A la franjes ueste, lo ia coaveni partal con la cultur Srubna cuasi contempora en la area de la prosimi de la Rio Volga e Rio Ural. A la este, lo estende a la basin Minusinsk, con alga locas tan ueste como la Montes Ural sude, coaveninte partal con la cultur Afanasevo plu temprana. Alga plu locas es sperdeda tan sude como la Copet Dag (Turcmenistan) e la Tian Xan (Cirgistan). La borda norde coresponde partal a la comensa de la taiga. Plu resente, la evidente per la presenta de la cultur en Xinjiang en Xina ueste ia es ance trovada.
La cultur Andronovo es composada de e comunias xef movente e comunias en vilas peti. Vilas es spesial dominante en la partes en Asia sentral. Fortreses inclui fosos, rivas de tera, e sercas de palos, de cual sirca 20 ia es descovreda. Vilas andronovo ia conteni tipal sirca du a 20 casas, ma vilas de tan multe como 100 casas ia es descovreda. Casas andronovo ia es tipal construida de lenio de pino, sedro, o betul, e ia es plu comun aliniada e supravide la rivas de rios. Casas plu grande es de 80 a 300 m2, e parteni probable a familias estendeda, un cualia tipal de indoiranianes temprana.
La mor ia es enterada en cameras de lenio o petra su curganes (tumulos) o ronda o retangulo. Enteras ia inclui bestias, veculos con rotas, pesos de jenas per cavalos, e armas, seramicas, e ornas. Entre la restas la plu notable es la enteras de caros, datida de sirca 2000 aec e posible plu temprana. La caros ia es trovada con duples de cavalos, e la entera ritual de la cavalo en un culto de "testa e ungulas" ia es ance trovada. Alga mores andronovo ia es enterada en duples, de adultes o un adulte e un enfante.
Multe eruditas asosia la cultur Andronovo con la indoiranianes. La cultur es ance atribuida con la inventa de la caro con rotas con raios sirca 2000 aec. La lia de la cultur con la indoiranianes es suportada par la distribui de nomes irani per locas tra la orizon Andronovo e par la evidente istorial de domina par popla variosa irani, incluinte la sacas (scitianes), sarmatianes, e alanes tra la orizon Andronovo en la milenio prima aec.
Zeno de Elea
El ia scrive un libro de paradoxes famosa, incluinte la nara de Acile e la tortuga: Prima, nos permete ce la tortuga comensa a un o du metres en avansa de Acile. Cuando Acile ariva a acel loca, la tortuga ia avansa ja pico plu de sua comensa. Cuando Acile ariva a la loca nova de la tortuga, la tortuga ia avansa denova un pico plu. Sempre cuando Acile ariva a la loca presedente de la tortuga, la tortuga ia move ja pico plu. Donce, Acile no pote pasa la tortuga, e la tortuga gania la corsa! La idea ultima de esta nara es ce la idea de move es vera un alusina.
Eresias cristian temprana
Un eresia es un crede cual devia de alga crede ofisial o normal. Cuando autoriosas deside ce un crede es erese, los atenta elimina acel crede, comun incluinte la estrae de la credores ofendente (par esclui o un otra modo an plu mal). Natural, la ortodoxia de person un es la eresia de un otra.
Zeno de Elea
En crea naras como esta, Zeno ia inventa un forma de razona nomida "redui a asurda."
Eresias cristian temprana
La plu de eresias cristian conserna la du problemes de la natur de la trinia e, plu spesifada, la natur de Jesus Cristo. La crede ofisial per esta du problemes (seguente tota eglesas catolica, ortodox e protestante) es como esta: Dio es un trinia, tre persones ma sola un esense; Jesus Cristo ia es un person, a la mesma tempo umana (Jesus) e divin (Cristo). La fato ce esta du declaras no es multe razonable ia es regardada como nonimportante. La trinia ia es regardada como misteriosa e un caso de fida, no razona.
Zeno de Elea
(Nota: esta nara no mostra vera ce move no esiste, car Zeno ia crede, noncoreta, ce la move, la tempo e la spasio es construida de un cuantia infinita de puntos. En realia, los es continuante.)
Eresias cristian temprana
Lo cual segue es oto eresias, estendente de setas cual vide Jesus Cristo como pur divin, a otras cual vide el como pur umana.
Docetisme: La nom deriva de un parola elinica "dokesis", cual sinifia "pare". Seguente la mesma linias como sabelianisme, docetisme dise ce Cristo no ia es un umana vera e no ia ave un corpo umana real. El pare mera como un umana a nos. Per corti...
sola Cristo (no Jesus)
Monofisitisme: Esta nom deriva de parolas elinica cual sinifia "un corpo". Esta eresia dise ce Jesus Cristo ia es un junta de la Logos eterna (pd Dio) con la person umana Jesus, cual ia aveni a la tempo de incarne. El es donce du natures juntada en un corpo. Monofisitisme es ancora un crede vivente en alga setas en Egipte e Asia sude-ueste. Per corti...
Jesus Cristo
Adotisme: Adotisme dise ce Jesus ia es un umana ci ia es "adotada" par Dio a sua conseti en la utero de Maria, a cual momento el ia developa un natur divin. Varias plu tarda sujesta a veses ce el ia es adotada plu tarda, per esemplo, cuando el ia es batizada par Joan la batiste. Per corti:
Jesus > Cristo
Nestorianisme: Suposada, Nestorio, patriarca de Antioc (sirca 410), ia crede ce Jesus Cristo ave du natures — om e Dio — cual resta separada tra sua vive sur tera. Esta no es vera lo cual Nestorio ia dise (an si el ia nega la idea de conseti virjin), ma la nom ia es retenida. On pote ancora trova alga eglesas nestorianiste en Iran. Per corti...
Jesus... Cristo...
Apolinarisme: Nomida per Apolinaris de Laodicea (sirca 350), esta eresia dise ce Jesus Cristo no ia es un umana vera, ma ance no ia es intera divin. Apolinaristes ia sujesta ce el ia ave un corpo umana e un spirito umana, ma ce sua mente ia es prendeda par la Logos eterna (Dio). Per corti...
Je(Cristo)sus
Arianisme: Esta eresia es nomida per Ario (sirca 250–336), un prete en Alexandria. Arianisme es regardada como la eresia la plu grave. Jesus Cristo ia es regardada como un cosa spesial, creada par Dio per la salva de umania. Arianisme ia es la forma de Cristianisme cual la Gotos ia pratica, e lo ia es popular en tota areas cual los ia concista, incluinte Italia, Espania e Africa norde.
Sosianisme: Un varia de Arianisme es nomida sosianisme (de la parola latina "socius", cual sinifia "acompanior", e dise simple ce Jesus ia es un umana estracomun. Esta eresia vive ancora en du formas multe diferente: la unitarianes e la atestores de Iaue. Per corti...
sola Jesus (no Cristo)
Otra eresias
No tota eresias ia foca sur la problemes de la trinia e la natur de Jesus Cristo. Asi es la esemplos la plu importante:
Pelagianisme: Un otra grupo de setas, trovada en Galia, Britan e Er, es asosiada con la monce eres Pelagio (sirca 410). El ia crede ce la peca orijinal (la come de la poma par Adam e Eva) no ia es transmeteda a sua enfantes (e donce a nos). Batisme no ia es regardada como nesesada, e un person pote es salvada par sua propre labora, pd los no nesesa completa la grasia de Dio. Multe cristianes moderna libraliste acorda con Pelagio.
Gnosticisme: An si lo no es sola un seta de cristianisme, gnosticisme ia contribui multe ideas. Lo ajunta a la fundas de cristianisme ideas de relijios plu vea, cual inclui interpretes mistica, de cual multe es derivada de neoplatonisme. Gnosticisme no ia desapare completa, e pote es videda en la tradisiones de alcimica e astrolojia, e an en la obras de psiciatriste suiz, Carl Jung.
Manisme: Manisme es en realia un relijio separada cual fusa cristianisme con gnosticisme, mitraisme, neoplatonisme e an budisme. An si lo ia es regardada como un eresia seria par la cristianes antica, lo ia survive asta e an ultra la edas medieval. Lo ia influe forte la bogomiles en la balcanes e la catares en Frans sude.
La eresias balgarsce
Esta eresia merita alga plu paragrafes.
En la sentenio des, un eresia gnostica ia comensa en Balgaria, atribuida a un prete nomida Bogomil. La credes de la bogomiles, como los ia es nomida, ia es adotiste, pd los ia regarda Jesus como adotada par Dio a la ora de sua batisme, ma no ia crede ce Jesus ia es un parte de la trinia. E los no ia regarda Maria como la madre de Dio en cualce modo.
Simplia e adere sever ia es cualias de sua praticas, con pretes elejeda de sua propre grupos, e la congregas ia reuni en sua propre casas e no en eglesas. Los no ia pratica batisme de enfantes, sposi no ia es regardada como un rituo santa, e santas ia es regardada como idoles falsa.
La eresia ia ave un sabor forte de Manisme. Los ia crede ce Dio ia ave du fios, Micael e Satan. Satan ia crea la mundo material e ia atenta crea Adam, ma no ia pote crea un spirito per Adam. Dio ia ajunta la spirito a Adam, ma umania ia es liada en servi a Satan. Micael ia veni a tera en la forma de la spirito santa, cual ia entra a Jesus. Como Cristo, el ia rompe la acorda orijinal cual lia umania a Satan. Ma Satan ia orcestri la crusi, e el es ancora laborante per reprende la umanas par la otra eglesas de la mundo.
La ideas fundal de esta eresia ia sperde rapida a la ueste, tra Italia norde e Frans norde a Frans sude e Espania norde. Ala, la credores ia nomi se catares, de la elinica per "pur". Otras ia nomi los Albigensianes, per la vila Albi, o Bougres, per la Balgarsces. Esta nom final es la orijina de la parola engles "bugger", car otras ia acusa los de sodomia.
Islansce (lingua)
Islansce (islenske) es un lingua germanica norde, la lingua ofisial de Island, e la lingua madral de la popla islansce. Sua relatadas la plu prosima es faroisce e dialetos de norsce ueste como Sognamål. An si la plu de linguas european ueste ia redui la complicas de gramatica, islansce reteni la plu de gramatica complicada, simil a latina, norsce vea, o engles vea. Islansce es parlada par sirca 300 000 persones, la plu en Island. La testos la plu vea en islansce ia es scriveda sirca 1100. La plu famosas de estas, scriveda de la sentenio 12, es la sagas, la scrives istorial de Snorri Sturluson, e la poesias de la eddas.
Eresias cristian temprana
La eresias balgarsce
An plu sever ca la bogomiles, la Catares ia atenta vive en modo simple e model, e la credores la plu sever ia restrinje se de seso e otra plaseres fisical. Multe ia adota veganisme sever. Los ia ave sola un rituo santa, la consolamentum, cual ia es simil a un rituo de mori en cual pecas ia es estraeda.
Islansce (lingua)
Un esemplo: Faðir vor, þú sem er á himnum. Helgist þitt nafn, til komi þitt ríki, verði þinn vilji, svo á jörðu sem á himni. Gef oss í dag vort daglegt brauð. Fyrirgef oss vorar skuldir, svo sem vér og fyrirgefum vorum skuldunautum. Og eigi leið þú oss í freistni, heldur frelsa oss frá illu. Því að þitt er ríkið, mátturinn og dýrðin að eilífu amen.
Eresias cristian temprana
La eresias balgarsce
La catares ia crede ce la Dio de la atesta vea es vera Satan, e ce el es la creor de la mundo material. Jesus ia es donce spirito pur (pd dosetisme), car el ta es nonpur si el ta posese un corpo real. Par vive pur, cualcun ta pote espulsa la corpo fisical e velia en la sielo o paradiso. La nonpures ia es condenada a reincarne en esta mundo fisical, un idea trovada en budisme. Un efeto interesante de esta crede ia es ce femes ia es tratada como la egales de omes, car tota de nos ia es omes o femes a alga veses en nosa vives pasada.
La bogomiles e la catares ia es sever persegueda par la eglesa ortodox en la este e la eglesa catolica en la ueste. Ante la sentenio 14, la balgarsces ia es asorbeda par la Impero Osmanian e islam. La catares ia es cuasi eliminada par la crusadas e la incuisisio. Ma los ia construi la fundas per la reformi.
Per multe plu detalias sur esta e otra eresias (an si tra la oios de la eglesa catolica), vide la Ensiclopedia Catolica enlinia.
Cultur Afanasevo
La cultur Afanasevo (rusce: Афанасьевская культура) es la cultur arceolojial la plu temprana conoseda de Sibir sude, en la basin Minusinsk e la Montes Altai en la eda eneolitica, sirca 3300 a 2500 aec. Lo es nomida per un monte prosima, Gora Afanasieva (rusce: Гора Афанасьева).
La afanasevos ia es posible desendeda de popla ci ia migra sirca 3700 a 3300 aec tra la stepe eurasian de la cultur Repin de la rejion don-volga (es posible con membros de la cultur Iamna visina. Per sua loca jeografial e dati, siensistes ia lia la afanasevanos a la lingua prototocarian.
Tombas con persones multiple no ia es noncomun per esta cultur. Semeteros afanasevo ia inclui ambos enteras individua e peti coletiva, con la mor tipal flexeda sur sua dorso en un escava. La escavas a es ordinada en ensircas retangulo o a veses sirculo marcada par mures de petra. Lo es suposada ce la enteras ia representa tombas familial con cuatro o sinco ensircas composante la grupo sosial loca.
La economia afanasevo ia inclui boves, oveas, e capras. Resta de cavalos, o savaje o domada, ia es ance trovada. La popla afanasevo ia deveni la produores de comedas prima en la area. Utiles ia es fabricada de petra (axas, puntos de flexas), oso (oncas per pexa, puntos), e corno. Entre la pesos de corno es ojetos cual ia es identifiada como pesos de jeno posible per cavalos. Representas artal de veculos con rotas trovada en la area ia es atribuida a la cultur Afanasevo. Ornas de cupre, arjento, e oro ia es ance trovada.
Fronte
La fronte es la parte de la fas supra la suprasiles. En Terminologia Anatomica, sinciput es la nom donada en latina como corespondente a "fronte". La etimolojia es semi- "dui" + caput "testa".
José Antonio Primo de Rivera
José Antonio Primo de Rivera y Sáenz de Heredia, 1 Duxe de Primo de Rivera, 3a Marci de Estella, GE (24 april 1903 – 20 novembre 1936), a multe veses refereda como José Antonio, ia es un avocato, nobil, politiciste, e creor de la Falanje Espaniol ("Falange Española"), a pos refereda como Falange Española de las JONS. El es la fio un de la autocrata militar Miguel Primo de Rivera.
Entre la Gera Interna Espaniol, el ia es acusada de conspira e rebela militar contra la governa de la Republica Du de Espania, e ia es condenada a mori e esecutada entre la mensas prima de la gera. La imaje de José Antonio ia es adorada entre la gera par la Partito Nasionaliste (Espania) e, pos la institui de Espania franciste, el ia es videda como un martir e ia deveni un util de propaganda franciste, en un "culto de personalia".
Psicolojia
Psicolojia es la siensa de la mente e condui, xef de umanas ma ance de animales. Areas de studia inclui...
Flavio Aetio
Flavio Aetio ia es un jeneral roman de la periodo ultima de la Impero Roman Ueste. El ia es un comandor militar capas e la om la plu influente en la Impero Roman Ueste per du desenios (433-454). El ia maneja la responde a atacas de federas barbar ci ia coloni la Impero Roman Ueste. Notable, el ia asembla un armada composada par romanes e aliadas per para la hunes en la batalia de la Campos Catalaunian, fininte la invade de Atila en 452, an si otra invades par la hunes ia aveni en la anio seguente.
Linguas bod-miama
La linguas bod-miama (acc tibetan-burman) es la membros nonxines de la xinotibetan familia, plu ca 400 de cual es parlada tra la montanias de Asia sude-este e alga partes de Asia este e sude. Sirca 60 milion persones parla la linguas bod-miama, incluinte spesial miama (burmes, 32 milion) e bod (tibetan, 8 milion). Esta linguas ave tradisiones de leteratur vasta. La plu de la otra linguas de esta familia es parlada par comunias peti, e multe no ia es descriveda en detalia.
Goto (gramatica)
La lingua goto es la lingua parlada par la popla de la mesma nom, orijinal de alga loca en la area cual es aora Sveria. Los ia migra, prima a la area aora Polsca, alora a la Balcanes, e final los ia entra la Impero Roman. Un ramo de la gotos ia ocupa Italia, un otra ramo la penisola de Iberia. Un peti grupo de los ia continua en la Crim en Ucraina, parlante un desendente de goto. La otras ia sede sua lingua a la desendentes de latina, ultima italian e espaniol, ma no sin influe sua vocabula. Asi es un descrive de la gramatica de goto.
Goto es un lingua multe infletada, plu como la gramatica de latina o elinica ca como linguas germanica moderna. Per esesmplo, nomes ave tan multe como ses casos:
Per plu esemplos, verbos varia ance:
Pronomes personal
Refletante:
Otra pronomes
Demonstrante (esemplos mas)
Relativa (esemplos mas):
Demandas:
Nondefinada:
Sintatica
La ordina de parolas de goto es alga libre como es tipal de otra linguas infletada. La ordina "natural" es suposada como linguas germanica vea. Ma la plu de testos goto es traduis de elenica, e es multe influeda par sintatica elinica.
A veses, cual pote es espresada en un parola en elinica nesesa un verbo e completente en sua tradui a goto. Per esemplo, διωχθήσονται (diōchthēsontai, "los va es persegueda") es traduida como esta:
Simil, la tradui de nomes pote usa un verbo e un completante. En ambos casos, la verbo segue la completante, qual sujeste ce la ordina de parolas en elinica es vera ojeto-verbo. Esta segue cual es conoseda de otra linguas germanica temprana. Ma esta model es reversada en imperativas e negas:
E en demandas, la verbo segue direta pos la parola de demanda:
Mircea Eliade
Mircea Eliade (9 marto 1907 - 22 april 1986) ia es un istoriste romanian de relijio, scrivor de libros de imajina, filosofiste, e profesor en la Universia de Chicago. El ia es un interpretor gidante de esperias relijial, ci ia institui modeles en studias relijial cual persiste asta oji.
Sturmabteilung
La Sturmabteilung (SA) ia funsiona como la ala paramilitar orijinal de la Partito Nazi
Mircea Eliade
Sua obra leteratural parteni a la jeneros fantasin e autobiografial. La plu conoseda es la novelas Maitreyi, Noaptea de Sânziene, Isabel și apele diavolului e Romanul Adolescentului Miop; la noveletas Domnișoara Christina e Tinerețe fără tinerețe e la naras corta Secretul doctorului Honigberger e La Țigănci.
Polari
Polari (ance parlare, parlary, palare, palarie, palari; de la italian parlare - parla) ia es un jergo usada en Britan par atores, persones de la sircos e ferias, criminores, prostituidas, e omosesales. Polari ave sua orijinas en un misca de italian, lingua franca, romani, la jergo de London, parolas reversada, jergo rimante, la jergo de marinores, e la jergo de criminores. Plu resente, el inclui parolas de ides, de soldatos american, e de la cultur de drogas.
Esemplos:
Mircea Eliade
Temprana en sua vive, Eliade ia es jornaliste e esajiste, un disiplo de la filosofiste e jornaliste romanian de destra estrema Nae Ionescu, e un membro de la sosia leteratural Criterion. En la desenio de 1940, el ia servi como ajente cultural en Rena Unida e Portugal. Veses diversa en la fini de la desenio de 1930, Eliade ia espresa publica su suporta de la Garda de Fero, un organiza faxiste e antiiudiste. Sua envolve political en acel tempo, como ance sua lias en destra estrema, ia es frecuente criticada pos la Gera Mundal Du.
Conoseda per sua eruditia enorme, el ia parla fluente sinco linguas (romanian, franses, deutx, italian e engles) e ia pote leje otra tre (ivri, farsi e sanscrito). El ia es elejeda membro pos mori de la Academia Romanian.
Sturmabteilung
Lias
[Sturmabteilung: Die Geschichte der SA - Mit zahlreichen Abbildungen] Stormtrooppers:A new history of Hitler's brownshirts ISBN 978-3-641-15535-3
Linguas tibetan
La linguas tibetan es un grupo de linguas de la familia tibeto-burman desendeda de tibetan vea, parlada tra un area vasta de Asia sentral este, bordante la sucontinente India. Tibetan clasica es un lingua de leteratur major per la area, spesial per sua usa en leteratur budiste.
La linguas tibetan ia es parlada par sirca ses milion persones. Con la sperde tra la mundo de budisme tibetan, la linga tibetan ia sperde en la mundo ueste. Estra Lhasa, la dialeto de Lhasa es parlada par sirca 200,000 persones escluida a India e otra paises. Lo es ance parlada par grupos de minorias etnica en Tibet ci ia vive prosima a la tibetanes per sentenios, ma reteni sua propre linguas e cultures.
La morfolojia de linguas tibetan pote es jeneral descriveda como aglutinante.
Vide ance, Tibetan. Tibetan usa la alfabeta tibetan.
Tournadre (2005, 2008, 2013) clasi la linguas tibetan como esta:
Otra linguas posible de la familia no es sabeda sufisinte per clasi.
Alga organizas estra Xina ia acusa Xina de un atenta a elimina la cultur e lingua de Tibet. An si la eforta par la governa xines a aida la tibetans es minimal, lo no es tro diferente de la eforta par otra nasiones, incluinte los de la ueste. Serta, plu es nesesada si on vole salva la lingua e cultur de Tibet.
Referes
Tournadre, Nicolas; Dorje, Sangda (2003), Manual of Standard Tibetan, New York: Snow Lion Publications
Alcerce
Alcerce es un jua de stratejia cual probable orijina en Asia sude-ueste. Lo es la asendente de damas e fanarona.
La jua no apare en leteratur asta la sentenio 10 tarda, cuando la autor irani Abu al-Faraj al-Isfahani ia refere a lo es sua obra de 24 volumes Kitab al-Aghani ("la libro de cantas"). Ma esta obra no inclui la regulas de la jua. La jua ia es introduida a Europa de Maroco. Regulas pote es trovada en la Libro de los juegos ("libro de juas"), encarfada par Alfonso 10 de Castelia en la sentenio 13.
Ante comensa, cada juor pone sua 12 pesos en la du linias plu prosima a se e en la du cuadros en la linia sentral a la plu destra, con un juor usante la pesos blanca e la otra usante la pesos negra. La jua progresa en turnos seguente la regulas:
Plu regulas ia es introduida par R. C. Bell1 per boni la jua:
1Bell, R. C. (1979). Board and Table Games from Many Civilizations, volum 1. New York City: Dover Publications.
Isola Navasa
La Isola Navasa es un teritorio de la SUA en la Mar Caribe.
La area es sirca 5,4 cilometres cuadrida.
Antoine de Saint-Exupéry
El ia es un pilote susedosa ante la Gera Mundal Du: el ia junta se a la Armada de Aira franses a la comensa de la gera, e ia vola en misiones de oserva asta la sesaspara con Deutxland. Pos un periodo de scrive en la SUA, el ia junta se a la Armada Franses Libre. El ia deveni perdeda en un vola de oserva supra la Mar Mediteraneo en julio 1944.
Isola Navasa
La isola no ave abitores permanente.
Antoine de Saint-Exupéry
Anios temprana
Antoine Jean-Baptiste Marie Roger de Saint Exupéry ia nase en Lyon a un familia vea de nobilia provinsal, como la enfante tre entre sinco de Marie de Fonscolombe e Viseconte Jean de Saint-Exupéry, un ajente de securia ci ia mori ante cuando sia fio ia ave an cuatro anios. (Testos legal, cual inclui sua article de nase, mostra no ifen en sua nom de familia. Ma la ifen apare en sua nom de scrivor.)
Pos fali en sua esaminas final a sua scola preparante, Saint Exupéry ia entra a la Scola de Artes Bela per studia la arciteta. En 1921, el ia comensa sua servi militar con la Rejimento Du de Xasores (cavalores lejera armada), e a pos on ia envia el a Strasbourg per instrui el como un pilote de avion. En la anio seguente, el ia oteni sua lisensa, e on ia ofre move el a la Armada de Aira. Ma cuando la familia de sua fem prometeda (la novelor futur Louise Leveque de Vilmorin) ia oposa, en loca el ia comensa abita en Paris e ia es empleada en un ofisia. An tal, la duple ia abandona ultima sua promete de sposi, e Saint Exupéry ia labora sin susede en otra postos diversa tra alga anios seguente.
Ma ja en 1926, el ia vola denova. El ia deveni un de la abrivias de la posta airal internasional, en un tempo cuando aviones ia ave poca strumentos. A pos, el ia cexa ce los ci ia vola la aviones plu avansada ia deveni plu simil a contores ca pilotes. El ia labora per la compania Aéropostale entre Toulouse e Dakar.
Psiciatria temprana
La asendentes de psicoanalise
Lo suprende studiantes comun ce psiciatria - cual sinifia la aida medical de la mente - no ia es inventada par Sigmund Freud. Psicoanalise - un spesifada e sinifiante tipo de psiciatria - ia es la bebe de Sigmund Freud. Psiciatristes ia esiste ante Freud, e la plu de psiciatristes oji no es freudian.
Antoine de Saint-Exupéry
Carera de scrivor
La nara prima de Saint Exupéry, La avionor, ia es publicida en la jornal La barcon de arjento. En 1929, el ia publici sua libro prima, Posta sude; sua carera de avionor ia crese ance rapida, e en acel mesma anio el ia vola la via entre Casablanca e Dakar. El ia deveni la dirijor de Cape Jubby, un campo de avion en Río de Oro, Maroco. Ance en 1929, el ia comensa abita en Arjentina, do on ia nomi el la dirijor de la compania arjentina de posta airal. On esplora corta esta periodo de sua vive en Alas de coraje, un filma IMAX par la dirijor franses Jean-Jacques Annaud.
Psiciatria temprana
La asendentes de psicoanalise
La terma psiciatria ia es introduida en 1808 par la mediciste deutx Johann Reil (1759-1813), e lo ta repone lenta la terma plu vea "alieniste". La respeta nova sinialida par la nom nova ia es fundida sur alga bonis sinifiante en la cura de la maladas mental en la dui du de la sentenio de 1700.
Antoine de Saint-Exupéry
Carera de scrivor
En 1931, Vola de note – la prima de sua obras major, e la ganiante de la Prix Femina – ia es publicida, e Saint Exupéry ia deveni famosa. La libro trata sua esperias con la posta airal. En acel mesma anio, a Grasse, el ia sposi Consuelo Suncin (naseda como Suncín Sandoval), un scrivor e artiste salvadoran viduida. La uni ia es tempestosa, car Antoine ia viaja frecuente e ia adultera multe – la plu notable con un fem franses, Hélène (Nelly) de Vogüé, ci ia deveni la esecutor leteratural de Antoine pos sua mori e, su la nom "Pierre Chevrier", ia scrive ance un biografia de el.